Kui naised on tükimat aega saunas ja järsku hakkab korsten musta tossu ajama, siis on  naised ajanud puude asemel kalossid ahju.    Kui metsas kuivand kuuse läbi lõikad ja märkad, et puu tahab sind oma sõbralikku embusesse võtta, siis tea, et see kallistus võib surmav olla. Mina igal juhul vingerdasin seekord kõrvale ja jäin ellu.    Kui näed metsas olles värskeid metsakiisu jälgi, tasub neist siiski eemale hoida. Mine tea, millise puu otsas ta näljasena passib. Järgmine loom garneeringuga vaagnal ilvese toidulaual võid vabalt sina olla.    P.S. Sirvisin möödunud  aastate tänase päeva postitusi ja leidsin asjaliku olema neid taasüllitada siin.  Niikuinii keegi ei viitsi neid arhiivist otsida...         Eks ole ilus tänane ommiq  Tõusval päikeselgi rõemus meel  Käia oma ra´al mõtetetammikus  Otsides ikka seda "õiget" veel…    Õrna samblavaibaga kaetud  Härmatisi sätendavaid  Esineb haruharva küünlakuul  Öösel kudus kuuneid kaunis    Tõsta vaid üles silmad maast  Näedsa! Südamekujuline viit  Näitab kätte suuna taas  Kritseldus:  "Ma armastan sind!"    ************    ..."Ohh, ma ei tea!!!"  Tibid, üks brünett ja teine punapea, vaatasid teineteisele otsa.  "On ikka tõsi?"  "Ma ju ütlesin ennist."  Hingates sügavalt õhku sisse ja välja, hakkasid kaks õrna naisolevust kriiskama ning kaklema. Pikad küüned välkusid jahmunud kuupaiste valgel, juuksekiharad hõljusid kuukiirtes...  "Vaaleetaad!!!"  "Aauuusaalt!!! Aiii!"  "Paras sulle! Sähh, söö liiva..."    Neist tubli kuue-seitsme sammu kaugusel, suure kivirahnu taga, jälgis kahetseva pilguga goteskne, ilmetu näoga kiilaspäine mees, kelle pärast fuuriad tülli läksid...